
Itsenäinen tutustuminen lähialueen maantieteellisiin kohteisiin Lahdessa

· Voit tehdä retken yksin tai yhdessä kaverin kanssa. Muista vaadittavat turvavälit.

· Kun etenet kohteesta toiseen, muista noudattaa liikennesääntöjä. Ole erityisen varovainen aina ylittäessäsi tietä. Jos etenet polkupyörällä, muista käyttää kypärää!

· Klikkaamalla kohteen nimeen upotettua nettilinkkiä saat Maanmittauslaitoksen Karttapaikassa näkyviin kohteen tarkan sijainnin kartalla. Etene kohteesta toiseen numerojärjestyksessä. Hyödynnä vastauksissa nettiä ja aiemmin opittuja asioita.

· Ota jokaisessa kohteessa valokuva niin, että kuvassa näyt sinä ja kohde. Jos teet retken yhdessä kaverin kanssa, molempien tulee näkyä jokaisessa valokuvassa. Voitte palauttaa yhteisen vastaustiedoston.

· Voit tehdä retken xx–xx välisenä aikana. Laadi vastauksistasi ja valokuvista xx-tiedosto ja palauta se xx:iin viimeistään xx.xx.


Retken kohteet:

1. Häränsilmä:

a) Paikallista Häränsilmän lampi kartalta. 
b) Miten Häränsilmä on syntynyt?
c) Milloin Häränsilmä on rauhoitettu ja mitä tarkoitusta varten?
d) Millä nimellä kutsutaan jääkauden muokkaamaa maastoa, jossa on kumpuja ja suppakuoppia?
e) Mitä maalajia Häränsilmän ympäristössä on mielestäsi eniten?
f) Ota kuva sinusta niin, että Häränsilmä näkyy taustalla.

2. Näkymä Vesijärvelle:
a) Paikallista kohta kartalta. Mittaa matka Häränsilmältä tälle paikalle.
b) Ota selvää Vesijärvestä: pinta-ala, keskisyvyys, syvin kohta, mihin vesistöön kuuluu?
c) Vesijärven ranta sijaitsi 1800-luvun lopulla vanhan linja-autoaseman kohdalla. Miksi rantaviiva on nyt eri kohdalla?
d) Mitä Vesijärvi-projektilla tarkoitetaan?
e) Ota kuva sinusta niin, että Vesijärvi-maisema näkyy taustalla.

3. Näkymä Radiomäeltä etelään:
a) Paikallista kohta kartalta. Jos olisit voinut seistä tällä kohdalla 11 500 vuotta sitten, millaista maisemaa katselisit?
b) Millä nimellä Radiomäkeä kutsuttiin ennen kuin siitä tuli Radiomäki?
c) Radiomastot rakennettiin vuonna 1927. Ota selvää: Kuinka kauan niiden rakentamiseen kului aikaa? Korkeus? Mitä varten ne rakennettiin? Mikä on niiden merkitys nykyään?
d) Ota kuva sinusta niin, että maisema etelään näkyy taustalla.

4. Lotilanharju:
a) Paikallista kohta kartalta. Mittaa matka Radiomäen kohteesta tähän paikkaan.
b) Miten Lotilanharjun päällä oleva lohkareikko on syntynyt?
c) Seisot pohjavesialueella. Ota selvää: Miten pohjavesi syntyy? Anna esimerkkejä Lahden alueen vedenottamoista. Mistä Pääkaupunkiseudun käyttövesi tulee? Mitkä tekijät uhkaavat pohjavettä?
d) Ota kuva sinusta niin, että Lotilanharjun lohkareikko näkyy taustalla.

